Francis Assisi Chullikatt

**Francis Assisi Chullikatt** (født 1953)  er en indisk prelat, katolsk titulærerkebiskop og diplomat for Den hellige stol.
## Liv og virke
### Prest
Francis Assisi Chullikatt ble ordinert til prest for erkebispedømmet Verapoly den 3. juni 1978. Han fullførte en doktorgrad i kanonisk rett ved Det pavelige kirkelige akademi og gikk inn i Pavestolens diplomatiske tjeneste den 15. juli 1988. Han ble postert til nuntiaturet i Honduras, ved forskjellige nuntiaturer i det sørlige Afrika, på Filippinene, ved FN i New York og ved Statssekretariatet for Den hellige stol i Roma. 
### Apostolisk nuntius til Jordan og Irak
Pave Benedikt XVI utnevnte ham til titulærerkebiskop *pro hac vice* av *Ostra* og apostolisk nuntius til Jordan og Irak den 29. april 2006. Han ble ordinert til biskop av statssekretæren for Statssekretariatet, erkebiskop Giovanni Lajolo, den 25. juni samme år. Medkonsekratorer var erkebiskop Pedro López Quintana, apostolisk nuntius til India, og Daniel Acharuparambil OCD, erkebiskop av Verapoly.

I februar 2010 sa Chullikatt at kristne ofte har vært målskiver, og spesielt de kristne i Mosul *«har betalt en høy pris, til tross for deres alment anerkjente fredelige liv»*. Han fortsatte å si *«Man har inntrykk av at grunnen til å angripe disse minoritetene er ene og alene deres religiøse tro eller deres forskjellige etniske tilknytning»*, fortsetter nuntiaturenotatet. *«Mange kristne lever i frykt for å bli i territoriet der de har vert bosatt i 2000 år.»* Uttalelsen sa at *«snarlig hjelp er nødvendig: Spesielt nødvendig er at presset fra verdensopinionen ikke svekkes, slik at all vold og diskriminering opphører umiddelbart»*. Uttalelsen antyder at minoritetenes fremtid avhenger av internasjonal oppmerksomhet. *«Dessuten håper man at de lokale myndighetene ikke vil unnlate å forsøke noe som helst for å garantere de forsvarsløse all den beskyttelsen de har krav på, nettopp i kraft av sitt irakiske statsborgerskap, som de aldri har forrådt»*, står det videre. *«Kristne ber om at de skal kunne leve sitt liv i ro og bekjenne sin tro med total sikkerhet, en grunnleggende betingelse for enhver sivilisasjon.»*

I mars 2010 sa Chullikatt at *«ethvert forsøk på å redusere den kristne tilstedeværelse eller enda verre, å ødelegge den kristne tilstedeværelse i Irak ville bety å ødelegge den irakiske nasjons historie».* Han bemerket at alle kristne kirker og kristne ledere i landet er involvert i interreligiøs dialog og er i konstant kontakt med muslimske ledere. Chullikatt sa at internasjonal solidaritet er avgjørende for overlevelsen til Iraks minoriteter, *«spesielt de kristne som er mest utsatt for den typen vold som foregår nå, spesielt i Mosul.»*

### Permanent observatør til FN i New York og Organisasjonen av amerikanske stater
Den 17. juli 2010 utnevnte pave Benedikt XVI ham til permanent observatør til FN i New York og Organisasjonen av amerikanske stater i Washington, D.C. Han etterfulgte erkebiskop Celestino Migliore. 

I november 2012 ønsket Chullikatt velkommen til generalforsamlingens avstemning som ga flertallets godkjenning til at Palestina skulle bli observatør i FN. I januar 2014 talte Chullikatt for *United States House Foreign Affairs Subcomité for Afrika, global helse, globale menneskerettigheter og internasjonale organisasjoner.* I april berømmet Chullikatt FNs plan for å utrydde fattigdom, og understreket viktigheten av familien for å oppmuntre til utvikling og bekjempe fattigdom. For å utrydde fattigdom *«trenger vi ikke finne opp hjulet på nytt,»* sa Chullikatt i en uttalelse den 31. mars. *«Å sette en utviklingsagenda for de neste 15 årene er en kraftig gest av solidaritet mellom generasjoner. Fremtiden vi ønsker, blir da fremtiden vi ønsker for våre barn og våre barnebarn.»*

Under hans tjeneste som permanent observatør i FN, rapporterte flere ansatte ved Den hellige stols misjon ved FN ham til Vatikanet for underbetaling og upassende behandling, og først den 11. mars 2019, dukket det opp på portalen *Crux Now* en tekst med tittelen *«Tidligere FN-utsendings funksjonstid» beskrevet som en *«horror story»*. 

Den 1. juli 2014 trakk Chullikatt seg fra sin stilling i FN uten umiddelbart å få et nytt oppdrag. Han tilbrakte et semester som stipendiat ved [[Harvard Divinity School]].

Den 2. juli 2014 ble den filippinske pavelige nuntius [[Bernardito Cleopas Auza]] utnevnt til hans etterfølger.

===Apostolisk nuntius til Tadsjikistan og Kasakhstan ... og Kirgisistan ===
[[Pave Frans]] utnevnte ham til apostolisk nuntius til [[Tadsjikistan]] og [[Kasakhstan]] den 30. april 2016. Den 24. juni 2016 ble han i tillegg utnevnt til apostolisk nuntius i [[Kirgisistan]].
===Apostolisk nuntius til Bosnia-Hercegovina og Montenegro===
Den 1. oktober 2022 utnevnte pave Frans ham til apostolisk nuntius til [[Bosnia-Hercegovina]] og [[Montenegro]].

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504–1577) 
* Kardinal [[Giulio Antonio Santori]] (1532–1602) * bispeviet 1566
* Kardinal [[Girolamo Bernerio]] (1540–1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566–1622) *1604
* Kardinal [[Ludovico Ludovisi]]  (1595–1632) *1621
* Kardinal [[Luigi Caetani]] (1595–1642) *1622
* Kardinal [[Ulderico Carpegna]] (1595–1679) *1630
* Kardinal [[Paluzzo Paluzzi Altieri degli Albertoni]] (1623–1698) *1666
* [[Pave Benedikt XIII]] (1649–1730) *1675
* [[Pave Benedikt XIV]] (1675–1758) *1724
* [[Pave Klemens XIII]] (1693–1769) *1743
* Kardinal [[Henry Benedict Mary Clement Stuart of York]] (1725–1807) *1758
* [[Pave Leo XII]] (1760–1829) *1794
* Kardinal [[Chiarissimo Falconieri Mellini]] (1794–1859) *1826
* Kardinal [[Camillo di Pietro]] (1806–1884) *1839
* Kardinal [[Mieczyslaw Halka Ledóchowski]] (1822–1902) *1861
* Kardinal [[Jan Puzyna z Kosielsko]] (1842–1911) *1886
* Erkebiskop [[Józef Bilczewski]] (1860–1923) *1901
* Erkebiskop [[Bolesław Twardowski]] (1864–1944) *1919
* Erkebiskop [[Eugeniusz Baziak]] (1890–1962) *1933
* [[Pave Johannes Paul II]] (1920–2005) *1958
* Kardinal [[Giovanni Lajolo]] (1935–) *1989
* Erkebiskop *Francis Assisi Chullikatt'' (1953–) *2006

## Referanser